Source: https://politeia.org.ro/stiri-revista-presei/revista-presei-5-mai-o-coarda-prea-intinsa-asta-e-romania-azi/64015/
Timestamp: 2020-08-12 15:05:22+00:00

Document:
Revista Presei – 5 mai. “O coardă prea întinsă – asta e România, azi.” | PoliteiaWorld
Home » Stiri / Revista Presei	» Revista Presei – 5 mai. “O coardă prea întinsă – asta e România, azi.”
Buna dimineata intr-o zi de marti, 5 mai! Vremea se va menține în general instabilă. Cerul va avea înnorări temporar accentuate și vor fi averse pe arii relativ extinse, exceptând Oltenia, unde acestea se vor semnala doar izolat. Aversele vor fi însoțite local de descărcări electrice, mai ales în regiunile sudice și sud-estice, unde vor fi și condiții de grindină. Pe suprafețe mici cantitățile de apă vor depăși 20…25 l/mp. În zona de munte, îndeosebi la altitudini mari în partea a doua a intervalului, se vor semnala precipitații mixte. Vântul va sufla slab şi moderat, cu intensificări la munte, în special pe crestele Carpaților Meridionali, unde la rafală se vor depăși viteze de 80…90 km/h și local și la viteze mai mici și în restul teritoriului. Temperaturile maxime vor fi cuprinse între 13 și 23 de grade, iar cele minime între 1 şi 12 grade. Izolat vor fi condiţii de ceaţă. In Bucuresti, vremea se va menține în general instabilă. Cerul va fi temporar noros și se vor semnala averse posibil însoțite de descărcări electrice. Vântul va sufla slab și moderat. Temperatura maximă se va situa în jurul a 20 de grade, iar cea minimă va fi de 7…9 grade.
O coardă prea întinsă …. Povestea cărţilor e că poţi să le deschizi şi să le închizi. Ce te faci însă când poveştile de groază coboară în stradă? Închizi cartea sau o deschizi? Maşinile poliţiei sunt pe strada noastră din oră în oră. Staţi în casă! Stăm. Amenzile curg, iar singura sursă de venit a statului a ajuns amenzile. Nu am luat vreo amendă, dar lauda statului cu câte amenzi dă, este o jignire pentru mine: suntem cu toţii infractori, în afară de costumul domnului Vela. Populaţia face front comun cu statul. Pentru că e firesc. Nimeni nu vrea să moară. Dar poţi ocoli moartea? Dar viaţa? Pactul societăţii cu statul nu are un alt rezultat decât o dictatură. Trebuie să ai încredere în stat – asta este temelia statelor, încrederea. Dar lipsa spiritului critic este moartea societăţii. O coardă prea întinsă – asta e România, azi. Povestea trebuie să se încheie acum. Nu pe 15 mai. Integral: https://www.zf.ro
Senatorul Vlad Alexandrescu ii obliga pe premierul Orban si ministrul Tataru sa explice criza de Euthyrox din farmacii Senatorul Vlad Alexandrescu (USR) a cerut oficial, luni, explicatii din partea premierului Ludovic Orban si a ministrului Sanatatii cu privire la lipsa indelungata din farmacii a medicamentului Euthyrox, subliniind ca aproape 1 milion de romani sunt “condamnati, iata, la suferinta si frica, poate la moarte, de un management iresponsabil”. Criza de Euthyrox a fost recunoscuta public de premierul Ludovic Orban, cu saptamani in urma, iar pacientii si asociatiile care ii reprezinta le-au transmis guvernantilor in mai multe randuri mesaje referitoare la consecintele nefaste pe care intreruperea tratamentului le poate avea asupra bolnavilor. “Suntem pacienti fara tiroida, cu cancer, nu avem cum sa traim fara substitutia de hormoni, practic ne iau dreptul la viata“, semnala o pacienta care anunta ca se va depune chiar si o plangere penala pe acest subiect….. “Ce tara europeana isi condamna bolnavii la moarte? Aproximativ 5% din populatia tarii sufera de insuficienta tiroidiana, adica un milion de oameni. In 2016, in Romania, au fost diagnosticate 83.413 noi cazuri de boli tiroidiene, de trei ori mai multe decat in 2010. Potrivit datelor Institutului National de Sanatate Publica, numarul pacientilor cu afectiuni tiroidiene din Romania s-a triplat. Acestia sunt efectiv dependenti de levothyroxinum, substanta activa din Euthyrox. Lasati fara medicament, timp de o luna, acesti oameni pot muri. Ministerul Sanatatii spune ca acest medicament nu lipseste ba chiar ca inca din 8 aprilie depozitele au fost aprovizionate si de acolo Euthyrox a fost distribuit in farmacii, dar in farmacii nu e de gasit”, se mai arata in documentul citat…..”Intrebarea mea este: cine nu isi face treaba? Unde sunt stocurile de Euthyrox importate? Unde au disparut? Au fost exportate cumva de firme-capusa pentru un profit mai mare? Saptamana trecuta, Ministrul Sanatatii a emis un ordin de ministru care include Euthyrox pe lista medicamentelor care pot fi exportate. Nu inteleg de ce in Europa nu sunt probleme, dar la noi sunt”, mai arata senatorul USR. Integral: http://www.ziare.com
Revelația șocantă a autopsiilor: Ce se întâmplă în interiorul corpului pacienților infectați cu coronavirus. Virusul afectează în principal circulația sângelui ….Așa cum a explicat virologul Gismondo în cotidianul Il Fatto Quotidiano, la spitalele Sacco din Milano și Papa Giovanni al XXIII-lea din Bergamo, au fost efectuate şaptezeci de autopsii din care a reieşit că pneumonia este doar o consecință, poate nu atât de gravă, în comparație cu ceea ce se întâmplă cu adevărat în corpul nostru. Deja doctorul Palma, un cardiolog din Salerno, avansase această ipoteză, fiind redus imediat la tăcere de experţi omniprezenţi în programele de televiziune. Potrivit doctorului Palma, coronavirusul afectează în special vasele de sânge, împiedicând astfel o circulație sanguină adecvată și ducând la formarea de trombi. Pneumonia ar fi, așadar, doar un simptom succesiv și nu principalul de la care începe totul, așa cum s-a crezut până de curând. Pe scurt, de la început, cercetătorii s-ar fi concentrat în principal pe pneumonie, care, acum, în urma concluziilor trase din autopsiile efectuate, nu ar fi principalul mecanism patogen al Sars-CoV-2. …. Specialiştii susţin că primele persoane care au murit, lăsând la o parte bolile deja existente, ar fi fost victimele unor diagnostice inițiale incorecte. Coronavirusul este o boală inflamatorie vasculară sistemică. Prin urmare, din cauza Covid-19 sângele nu poate circula în corp și nu poate ajunge în plămâni care, astfel, nu reuşesc să se aerisească, în ciuda cantității de oxigen eliberat mecanic din exterior. Se pare că ventilatoarele, atât de căutate, deoarece până în urmă cu câteva săptămâni se găseau foarte greu, în realitate, ar fi înrăutățit situația, care deja era foarte gravă. Acum, Statele Unite iau în considerare și această teorie italiană. O descoperire revoluționară care complică din nou lucrurile. Prin urmare, diagnosticul trebuie pus analizând în primul rând gradul de inflamație constatat la pacient. În acest moment se pare că cea mai adecvată terapie ar fi administrarea medicamentelor menite să prevină sau să elimine inflamația și formarea trombilor, fiind vorba, printre altele, de medicamente foarte accesibile şi din punct de vedere economic. Cum ar fi de exemplu heparina, o substanță anticoagulantă care pare că ar da rezultate bune împotriva coronavirusului. Integral: https://www.g4media.ro
De ce chirurgul Burnei a fost obligat sa-si publice sentinta de condamnare intr-un cotidian national: A conditionat actul medical de spaga Medicul Gheorghe Burnei are 67 de ani, este casatorit, este o persoana integrata social si se afla la primul conflict cu legea penala. Astfel motiveaza judecatorii o parte din circumstantele atenuante in cazul celebrului chirurg. La sfarsitul anului trecut, Gheorghe Burnei a fost condamnat la 3 ani de inchisoare cu suspendare pentru luare de mita in forma continuata (21 acte materiale) si la plata unei amenzi de 150.000 de lei. Instanta a confiscat de la Burnei sumele de 3.250 de euro si 21.800 de lei si a mentinut masurile asiguratorii instituite. Medicul trebuie sa presteze 120 de zile de munca neremunerata in folosul comunitatii la una dintre urmatoarele doua entitati: SC Amenajare Edilitara si Salubrizare SA Sector 5 si Directia Generala de Politie Comunitara Sector 1 Bucuresti. Decizia a fost data de Tribunalul Bucuresti si a fost contestata la Curtea de Apel Bucuresti. Inedit, in acest caz judecatorii au stabilit ca, dupa ramanerea definitiva a verdictului, Gheorghe Burnei sa publice un extras din sentinta pe cheltuiala proprie, in forma stabilita de instanta, intr-un cotidian national, o singura data. Explicatia acestei decizii apare in motivare: “instanta apreciaza ca, pentru prevenirea savarsirii unor fapte similare si pentru informarea beneficiarilor actului medical in legatura cu savarsirea unor astfel de fapte de catre personalul medical din sistemul public de sanatate, este oportuna publicarea hotararii de condamnare in modalitatea prevazuta de art. 70 C. pen. Raportat la circumstantele cauzei (folosirea functiei publice pentru obtinerea de beneficii materiale, in mod repetat, conditionarea actului medical in cazul unor persoane vulnerabile), instanta retine ca fapta savarsita este una grava, leguitorul stabilind limite cuprinse intre 3 si 10 ani inchisoare, concomitent cu interzicerea exercitarii unor drepturi,” mai motiveaza Tribunalul Bucuresti. Judecatorii au constatat ca fata de persoana medicului Burnei, “persoana privita ca un reper in comunitatea medicala, bucurandu-se de recunoastere profesionala si un confort financiar ridicat”, si modalitatea concreta de savarsire a faptei (in forma continuata, cu ocazia acordarii de ingrijiri medicale unei categorii vulnerabile de pacienti – copii) se impune, ca masura suplimentara de constrangere penala, si aplicarea pedepsei amenzii care insoteste pedeapsa inchisorii. Astfel au motivat amenda de 150.000 de lei. In cabinet, ca la bacanie Probe cheie in cazul lui Burnei au fost declaratii ale martorilor, dar si interceptari audio si ambientale. “Aceste probe directe sunt confirmate si de rezultatul perchezitiei domiciliare efectuata in cabinetul comun al cadrelor medicale din cadrul Sectiei de Ortopedie Pediatrica a Spitalului Marie Sklodowaska Curie, dar si in biroul inculpatului, ocazie cu care au fost identificate si ridicate sumele totale de 3.299 de lei, 5.015 de euro si 750 de dolari, defalcate in sume mai mici, cum ar fi 750 de dolari, 300 de lei, 150 de euro, 2.000 de lei, 600 de lei, 1.000 de lei, 1.000 de euro etc., sume de bani care s-ar fi justificat a fi pastrate, mai degraba, intr-o bacanie, decat in biroul unei medic amenajat in cadrul unei unitati medicale din sistemul public de sanatate,” mai motiveaza judecatorii. Magistratii atrag atentia ca, chiar daca in anumite cazuri sumele de bani nu au fost remise lui Burnei in mod direct, ci prin asezarea banilor/plicurilor cu bani pe biroul medicului ori introducerea acestora in buzunarul halatului purtat de acesta, “instanta retine ca aceasta nu era decat o modalitate de primire a banilor pusa in practica de catre inculpat.” Integral: http://www.ziare.com
Consultațiile medicale prin telefon și eliberarea de rețete online, menținute și după 15 mai Posibilitatea ca pacienții să fie consultați prin telefon sau online, acolo unde prezența în cabinetul medicului nu este neapărat necesară, iar rețetele medicale să poată fi trimise pe mail sau prin alte mijloace electronice, reglementată pe perioada stării de urgență, va fi prelungită după 15 mai, anunță Casa Națională de Asigurări de Sănătate. Măsura este în vigoare din data de 30 martie și a fost instituită prin Hotărâre de Guvern, în urma unui proiect elaborat de CNAS. Măsura este una vitală în această perioadă pentru bolnavii cronici – cei care suferă de cancer, diabet, boli cardiovasculare, boli rare etc. și care sunt cei mai expuși la a dezvolta forme grave ale bolii în cazul infecției cu coronavirus și la deces. Medicii de familie și medicii specialiști au explicat, pentru HotNews.ro, că în lipsa acestei modificări, legislația nu le permitea să elibereze rețete online, nici să își consulte pacienții la distanță, online sau prin telefon, din cauză că nu își puteau deconta aceste servicii – nu puteau fi plătiți pentru ele, iar rețetele pacienților nu puteau fi decontate/compensate. Casa Națională de Asigurări de Sănătate anunță astăzi că această recomandare va rămâne valabilă și în perioada următoare, iar CNAS promite că va promova toate reglementările referitoare la modalitatea de acordare a serviciilor medicale ce vor intra în vigoare. “O mare parte din măsurile de protecție instituite în sistemul de sănătate prin Ordonanțe militare, care s-au dovedit benefice pentru pacienți, vor fi menținute și în perioada următoare. Scopul menținerii acestora este limitarea răspândirii infecției cu virus SARS-COV-2 în rândul populației care accesează servicii medicale”, arată reprezentanții Casei Naționale de Asigurări de Sănătate. În urma consultărilor cu specialiștii din domeniul sănătății vor fi stabilite reglementările necesare privind modul de acordare a serviciilor medicale, care vor face obiectul unui proiect de act normativ ce va fi supus aprobării Executivului, anunță Casa Națională de Asigurări de Sănătate.Integral: https://www.hotnews.ro
Încercările pandemiei. Trădarea științei și reîntoarcerea în tranșee …..Pandemia de coronavirus e criza prin excelenţă căreia avem a-i face faţă. Problema ei nu provine din faptul că e universală, căci – practic – la ora actuală, la fel ca inovaţiile ştiinţifice, şi crizele sunt, toate, universale (a se vedea războaiele ultimelor decenii). Cu atât mai puţin din faptul că a venit fără veste. Toate disfuncţiile (şi la scară individuală, şi la scară colectivă) ne surprind nepregătiţi, pentru că singurul lucru de care suntem pregătiţi (prin programarea raţională a timpului şi a activităţilor) este creşterea resurselor de care dispunem, dezvoltarea “personală” sau comunitară, într-un cuvânt: “mai binele”. Caracterul cu adevărăt tulburător – şi, tocmai de aceea, greu de înţeles – al acestei crize constă în lovitura pe care o dă unei axiome a lumii contemporane: eficienţa ştiinţei. De multă vreme acceptăm acest lucru ca atare, pentru că (mai) tot pare să îl confirme; astăzi, el ni se înfăţişează ca o problemă.Tranşeele şi războiul de poziţii Cea mai curentă referinţă la pandemia actuală (atunci când vrem să căutăm una în istorie) e “gripa spaniolă”, care a afectat o bună parte a lumii la finele Primului Război Mondial. Totuşi, în ciuda asemănărilor (prea) evidente, e o referinţă înşelătoare: pur şi simplu, pe vremea aceea, nu se ştia mare lucru despre virusuri (virusul gripei a fost izolat prima dată în anii ’30 şi a fost văzut – după inventarea microscopului electronic – abia la începutul anilor ’40), iar vaccinarea are – încă – în acel timp un caracter empiric (suntem la doar trei decenii după Pasteur) şi va deveni o practică de masă abia după al Doilea Război Mondial. De asemenea, tot atunci vor intra în uz şi antibioticele (descoperite în anii ’30). Venit de nicăieri, virusul care a lovit la finele Primului Război Mondial, va fi fost înţeles în epocă drept un efect al epuizării combatanţilor de pe linia frontului şi al slăbirii (ca urmare a penuriei) celor ce nu au participat direct la lupte. Sigur că pe vremea respectivă se ştia că gripa e cauzată de “microbi”, însă doar bacteriile putuseră fi observate şi, ca atare, mijloacele de rezistenţă la un flagel de origine virală erau erau “de modă veche”…De aceea nu ea îmi pare a fi reperul corect la care ne putem raporta, ci un eveniment petrecut cu patru ani înainte, la graniţa dintre 1914 şi 1915: îngheţarea războiului în tranşee (aşa-numitul “război de poziţii”). Să ne amintim cum a început totul: cu un entuziasm colectiv al intrării în război. Aproape în toate capitalele europene lumea iese în stradă, manifestă în faţa palatelor împăraţilor, regilor şi a preşedinţilor pentru a-i hotărî să declare război. Războiul era “barbarul” salvator din poezia lui Kavafis: cel care scotea din amorţire o civilizaţie care – de la războaiele napoleoniene – nu mai cunoscuse decât conflicte punctuale, cel care i-ar fi îndreptăţit pe toţi (mai întâi la laurii gloriei, apoi la schimbarea situaţiei sociale şi, în fine, la compensaţii teritoriale) şi, nu în ultimul rând, dat fiind progresul tehnic (vizibil cu ochiul liber la finele secolului XIX şi începutul secolului XX), războiul părea a fi “o afacere de copii”: intimidat de desfăşurarea de forţe a taberei “noastre”, orice adversar lucid ar fi capitulat imediat. Or, ceea ce descoperă deopotrivă conducătorii (politici şi militari ai) momentului şi simplii soldaţi e faptul că – universală fiind în esenţa ei – ştiinţa/tehnica i-a trădat: şi unii şi alţii, de-o parte şi de alta a frontului, au aceeaşi putere de foc. Mai mult, punând la bătaie toată economia (de atunci datează pe de-o parte militarizarea acesteia – ca apogeu al imperativului eficienţei – şi dispariţia diferenţei dintre combatant şi noncombatant /cei de acasă făcând, şi ei, “totul pentru front”/), puterea de foc a artileriei creşte cu valori similare în ambele tabere. Ca atare, nici unii, nici ceilalţi nu sunt în măsură să distrugă adăposturile adversarilor şi să spargă frontul…..Semănăm noi – cei de azi – cu cei imobilizaţi în tranşeele Primului Război Mondial? Din prea multe puncte de vedere nu. Dar din câteva da. Căci, în fond – chiar dacă nu am mai cunoscut pasiunea omenilor de altădată, şi noi am fost purtaţi vreme de decenii de credinţa în progresul ştiinţei şi de fascinaţia faţă de derivatele ei tehnologice. Să nu uităm, principalul motiv al căderii comunismului nu a fost imensa tragedie umană pe care acesta a produs-o, ci incapacitatea lui de a crea mecanisme de decizie capabile să accelereze dinamica ştiinţei şi să “laicizeze” noile tehnologii într-o utilizare generalizată la scara societăţii, capabilă să creeze prosperitate. În egală măsură, fascinaţia faţă de China ultimelor patru decenii vine din felul în care marea putere din Est a ştiut să combine incompatibilele: centralizarea politică cu liberalismul economic (sub semnul “bunăstării pentru toţi”, chiar dacă inegal distribuită). ….Or, coronavirusul vine exact pe acest fond de creştere continuă a eficienţei ştiinţei. Cu câţiva ani în urmă erau în vogă teoriile manipulării viului, inclusiv faimoasa “editare genetică” (care permite înlocuirea oricăror secvenţe ADN cu altele – în funcţie de ce vrem a obţine), cele ale clonării (cu “reprogramarea celulară”), cercetările asupra telomerilor (şi a Reverse Aging-ului) şi, la intersecţia lor (şi a multor altora), se contura o ideologie transumanistă, a cărei idee era aceea a creării unei “noi umanităţi”, parţial degrevată de povara disfuncţionalităţilor pe care le presupune corpul biologic. Ba chiar o franjă a adepţilor Inteligenţei Artificiale (Tari) îşi propunea ca obiectiv suprimarea totală a poverii corporalităţii, fie prin “transferarea” minţii pe suport de siliciu, fie prin dematerializarea ei în universul virtual. Şi tocmai când posibilitatea unor atare lucruri părea a ieşi din ceţurile fanteziei, ne-a lovit un virus, adus – pare-se – de un liliac….Până acum am fost învăţaţi, în bună tradiţie umanistă, că depăşirea problemelor cărora avem a le face faţă presupune mobilizarea, adunarea (oamenilor şi a resurselor) şi acţiunea hotărâtă. Acum, pentru prima dată în contemporaneitate, ni se explică exact contrariul: trebuie “să stăm la locurile noastre” (adică acasă), să evităm orice adunare şi – cu excepţia celor ce asigură mentenanţa lumii în stare de urgenţă – să facem ce dorim (în perimetrul restrâns în care ne ducem existenţa). Atitudini umane fundamentale precum apropierea (unde-i faimosul “Rămânem aproape”?) sau călătoria şi instituţiile care le favorizează (de la şcoală şi teatru, la mijloacele de călătorie publică – inclusiv avionul) rămân suspendate sine die. Probabil că problema legitimităţii oamenilor politici e mai acută ca niciodată, acum când viaţa publică a încetat. În definitiv, în micul lui univers, fiecare se guvernează singur. Dacă cineva i-ar întreba, decidenţii ar răspunde că nu au făcut decât să urmeze consemnele oamenilor de ştiinţă. Iar pe aceştia nu prea avem ce-i întreba…..Eu unul văd două scenarii, complet opuse. Primul e cel al unei relaxări ştiinţifice: în definitiv, dacă nu a fost în măsură să acţioneze eficient în vremea crizei, ştiinţa/tehnologia nu e atât de semnificativă pe cum se autointitulează. Altfel spus: există viaţă şi dincolo de ştiinţă. Para-ştiinţele de tot felul au înflorit, inclusiv graţie internetului, în ultima vreme. Suspiciunea – erijată în armă împotriva establishment-ului (şi a narativelor lui) – poate să genereze o mulţime de discursuri care, contaminându-se cu literatura (şi mai ales filografia) SF şi fantasy, să creeze “spaţii sigure” (extensii ale mediului privat) pentru fiecare (şi ar fi, în fond, o continuare simbolică, a vieţii “de tranşee”, cu angoasele şi speranţele ei). N-ar fi exclus ca şi şcoala – confruntată cu provocarea on-line-ului – să cedeze parte din ultimele resturi ale educaţiei ştiinţifice, înlocuindu-le cu diverse teorii ale “dezvoltării personale” şi ale self-help-ului (utile – până la un punct – în vreme de criză). Evident, religiile abia aşteaptă să pătrundă pe o piaţă în care raţionalitatea (sau ruinele acesteia) le limita(u) înaintarea. Aşa ca nu e exclus să asistăm la proliferarea unui discurs spiritualist (opus materialismului tehnic) şi mirabilist (în contrast cu logica plată a ştiinţei) în care ştiinţa/tehnica să fie coborâte la nivelul unor instrumente într-un parcurs cu scopuri dinainte asignate….De aici a doua posibilitate: o accelerare a ştiinţei. Integral: http://www.contributors.ro
DOCUMENT Agenția Națională de Integritate cere Camerei Deputaților respingerea inițiativei care le-ar permite primarilor și consilierilor locali incompatibili sau aflați în conflict de interese să candideze la următoarele alegeri Agenția Națională de Integritate (ANI) cere Camerei Deputaților să respingă inițiativa legislativă de modificare a Codului administrativ, depusă de PSD și Pro România, care le-ar permite primarilor și consilierilor locali sau județeni găsiți în incompatibilitate sau în conflict de interese după 2017 să candideze la viitoarele alegeri locale, deși legea prevede în prezent că o astfel de persoană nu mai poate ocupa o funcție publică vreme de trei ani. Potrivit punctului de vedere transmis Cameri, și consultat de G4Media.ro, dacă inițiativa susținută de partidele conduse de Marcel Ciolacu și Victor Ponta ar fi adoptată, capacitatea ANI de a sancționa anumite conflicte de interese și incompatibilități ar fi afectată, deciziile judecătorești ar fi anulate, legea privind integritatea în exercitarea funcțiilor publice ar fi încălcată și mai multe decizii ale Curții Constituționale ar fi încălcate. Inițiativa PSD și Pro România se află pe ordinea de zi de luni a Comisiei juridice a Camerei Deputaților, urmând să intre la plenul de miercuri pentru dezbatere și vot final. Săptămâna trecută, surse din cadrul Agenției Naționale de Integritate au declarat pentru G4Media.ro că adoptarea inițiativei ar permite amnistierea a cel puțin o mie de aleși locali. Aceștia, fie că se află sub interdicția de a candida în urma unor sentințe definitive, fie că au fost declarați incompatibili de ANI, dar procesele lor se află încă în judecată, vor putea să candideze din nou pentru funcții pe care le-au deținut în trecut sau pentru altele. Potrivit observațiilor Agenției Naționale de Integritate, este vorba de peste 400 de consilieri locali și 600 de primari care vor beneficia de amnistia incompatibilității. În punctul de vedere transmis astăzi Camerei Deputaților, ANI avertizează că modificările inițiate de PSD și Pro România vor conduce la lipsirea de efect a raportului de evaluare prin care se constată existența situației de incompatibilitate, încălcând astfel o decizie a Curții Constituționale din 2014. Integral: https://www.g4media.ro
USR cere guvernului desființarea prin ordonanță de urgență a Secției speciale de investigare a magistraților …. „În loc să susţină desfiinţarea Secţiei de Investigare a Infracţiunilor din Justiţie, unii sunt preocupaţi să impună mai repede noi şefi acolo. Îi solicit premierului Ludovic Orban să se ţină de cuvânt şi să desfiinţeze această secţie prin ordonanţă de urgenţă. Tema a fost arhidezbătută în spaţiul public, nu ia prin surprindere pe nimeni. Este clar că punerea în acord a legislaţiei noastre cu recomandările GRECO, avizele Comisiei de la Veneţia şi recomandările din cadrul MCV reprezintă o urgenţă. Această secţie odioasă, concepută de Liviu Dragnea, trebuie desfiinţată imediat, nu întărită”, a declarat deputatul Stelian Ion, conform unui comunicat al USR transmis luni. Uniunea menţionează că se împlinesc şase luni de la primul vot de învestitură a Guvernului PNL, dar şi că „trenează finalizarea” proiectului de lege privind desfiinţarea SIIJ. În aceste condiţii, USR pledează pentru desfiinţarea Secţiei speciale prin ordonanţă de urgenţă. „Juridic vorbind, referendumul pe Justiţie din 2019 a fost unul consultativ, iar spiritul său a fost acela de a sprijini Justiţia, nu de a asista la distrugerea ei. De altfel, precedentul a fost creat atunci când Guvernul a modificat Codul penal prin ordonanţă de urgenţă (OUG nr. 28/2020), deşi asta ar fi contravenit literei referendumului prezidenţial, dar nu şi spiritului său. Aşadar, curaj, domnule ministru al Justiţiei, Cătălin Predoiu, curaj, domnule premier! Desfiinţaţi odată Secţia Specială de Investigare a Infracţiunilor din Justiţie!”, adaugă deputatul. USR menţionează că se raliază poziţiei formulate de Asociaţia „Forumul Judecătorilor din România” şi Asociaţia „Iniţiativa pentru Justiţie”, potrivit căreia organizarea de către CSM de noi concursuri pentru ocuparea funcţiilor de conducere şi de execuţie din cadrul SIIJ „nu poate fi, sub nicio formă, o soluţie adecvată”. Integral: https://www.g4media.ro
CCR decide pe starea de urgenta: Vor fi anulate amenzile de 600 de milioane de lei date in timpul pandemiei? Curtea Constitutionala va dezbate pe 6 mai sesizarile facute de Avocatul Poporului, Renate Weber, la actul normativ in baza caruia presedintele Klaus Iohannis a instituit starea de urgenta. In baza prevederilor acestui act, au fost majorate valorile amenzilor date de politisti in perioada starii de urgenta. In esenta, este vorba de exceptiile privind prevederile a doua ordonante de urgenta, nr. 34/2020 si 36/2020, pentru modificarea si completarea unor acte normative privind regimul starii de asediu si regimul starii de urgenta, precum si pentru adoptarea unor masuri pe timpul starii de urgenta. Exceptiile vizeaza in integralitate OUG nr. 34/2020, OUG nr. 36/2020 si doua articole din OUG nr.1/1999 privind regimul starii de asediu si regimul starii de urgenta, conform site-ului CCR……Fostul presedinte al Curtii Constitutionale Augustin Zegrean sustinea, la mijlocul lunii aprilie, ca amenzile date in baza ordonantelor militare ar putea fi anulate, daca CCR ar da dreptate Avocatului Poporului. “S-a exagerat, este specific romanesc, s-a sarit calul. Sunt mult prea mari amenzile raportat la castigul populatiei, nu cred ca populatia va putea sa le plateasca. De unde bani, mai ales in perioada de criza! Pe o parte, statul le da bani oamenilor ca sa poata supravietui, prin somaj tehnic, pe de alta, le da amenzi de nu se pot incadra in niciun fel sa le plateasca. Probabil ca de data asta CCR va fi de acord cu Avocatul Poporului si atunci ma intreb cine va mai plati aceste amenzi“, a spus Zegrean. Practic, fostul sef al CCR a explicat ca, “daca prevederile privind amenzile vor fi declarate de CCR neconstitutionale, toate amenzile care se aplica vor fi anulate, pentru ca vor fi date in baza unei legi declarate neconstitutionale”. Insa Zegrean a mentionat ca pentru ca acest lucru sa se intample “cine primeste amenzi va trebui sa le conteste in justitie, daca crede ca nu au fost corect aplicate”. Integral: http://www.ziare.com
Cum incearca Vela sa explice abuzurile unor politisti: Sunt foarte multi tineri care au facut doar sase luni Scoala de Politie, ca am avut nevoie de cadre Ministrul de Interne, Marcel Vela, a admis ca unii politisti au dat amenzi in mod abuziv in perioada starii de urgenta legata de coronavirus, dar spune ca s-au luat masuri. “Nu tolerez abuzurile. Chiar pe videoconferinta organizata de catre secretarul de stat care se ocupa de ordinea publica, cu toate armele din subordine si toti inspectorii judeteni, li s-a atras atentia tuturor ca amenzile sa fie intr-o forma evaluata direct proportional cu fapta pe care au inregistrat-o, au constatat-o, sa fie folosite ca variante de sanctiune si avertismentele, nu direct amenzile. Asadar, am luat masuri ca sa nu se faca abuzuri. Ca ele se fac este un lucru evident, pentru ca sunt foarte multi oameni, sunt foarte multi tineri care au facut doar sase luni Scoala de Politie si acum sunt in operativ in teren, ca am avut nevoie de cadre, sa acoperim toate misiunile. Este o munca titanica la nivel national si cei care au facut abuzuri sau au gresit vor fi evaluati si profesional si disciplinar”, a declarat Marcel Vela la RFI Romania. Ministrul a cerut celor care se considera nedreptati sa faca o sesizare. “Fiecare cetatean care se simte, eu stiu, nedreptatit poate face doua lucruri: sa ne sesizeze pe noi in legatura cu o amenda sau asa cum am sesizat din media, atunci cand s-au intamplat, ne-am autosesizat si lucrul doi pe care poate sa-l faca un cetatean dupa ce ne sesizeaza pe noi direct este sa conteste amenda in instanta si un judecator va evalua daca s-a gresit sau nu atunci cand i s-a intocmit procesul verbal”, a spus el. Amintim ca saptamana trecuta Vela a spus ca sunt probleme cu politistii locali, care nu respecta prevederile ordonantelor in litera si spiritul lor. Integral: http://www.ziare.com
Alocarile pentru salariile bugetarilor au crescut cu peste 50% din 2016 incoace, desi incasarile tot scad – analiza Ponderea sumelor destionate platii salariilor pentru bugetari in Romania a crescut pe parcursul ultimilor patru ani de la 23,2% din veniturile statului in primul trimestru din 2016 pana la 35,3% in ultimul trimestru al anului 2019. Ceea ce, in termeni de alocari bugetare, echivaleaza cu o majorare de circa 52%. In toate cele 16 trimestre analizate, majorarile de bani in termeni procentuali pentru compensarea muncii la stat fata de aceeasi perioada a anului anterior au stat permanent in domeniul cu doua cifre, maximul fiind atins in trim. II 2016 ( +35,3%! ) iar minimul in trim.III 2019 (“doar” +11%). De retinut, veniturile bugetare raportate la PIB s-au diminuat in intervalul aratat mai sus de la 34,7% in T1 2016 pana la 31,7% in T4 2019, minimul fiind inregistrat in T4 2017 (30,7%), adica la finalul anului in care am avut si cea mai mare crestere economica (7,1%) din toata aceasta perioada. Una peste alta, obligatiile de la numarator au tot crescut dupa necesitatile obiective de retribuire din sectorul bugetar ale unei tari civilizate, dar incasarile bugetare s-au tot redus pe baza de posibilitati date de relaxarea fiscala spre niveluri extrem de reduse din perspectiva uzantelor europene. Pentru referinta si luare aminte, in ideea de a nuanta dezbaterea bazata pe impresii ca au crescut sau nu prea mult salariile prea mari la stat, este sa suficient sa precizam ca media compensarii salariatilor din sectorul bugetar la nivelul UE a fost in 2019 de 10% din PIB iar nivelul veniturilor de 45,1% raportat tot la PIB. Cum s-ar spune noi am alocat cu 12% mai mult decat “se face”.Integral: http://www.ziare.com
Liberalizarea pieței de gaze naturale: cea mai importantă decizie pentru dezvoltarea sectorului energetic post-coronavirus Eliminarea prețului plafonat al gazelor naturale, începând cu 1 iulie, înseamnă primul pas concret pe care România îl poate face pentru a stimula investițiile private în sectorul energetic. Am putea astfel spera că, începând cu 2021, vom recupera, timid, pierderile economice din acest an. Acest lucru poate oferi perspective noi industriei de gaze naturale, care are nevoie să investească în noi tehnologii nepoluante și să se adapteze tranziției energetice setate de Green Deal la nivel european, fără să aibă limitări continue din partea statului. Pandemia de Covid-19 a arătat cât de nocive au fost măsurile populiste din ultimii patru ani adoptate de guvernarea PSD și, în parte, perpetuate tacit de actualul Guvern. Plafonarea prețului la producția de gaze naturale a fost una dintre ele, deoarece a eliminat orice formă de stimulare a competiției și a investițiilor. Am fi putut avea astăzi un proiect major de investiții deja început, anume exploatarea gazelor din Marea Neagră. Acest proiect ne-ar fi oferit noi oportunități de dezvoltare a economiei, de investiții pe tot lanțul, de la angrenarea agenților economici în realizarea lucrărilor de exploatare până la extinderea conductelor de gaze naturale, precum și investiții noi în prelucrarea superioară a gazului. Despre lucrurile acestea am vorbit în trecut în acest policy brief. Astăzi, vedem cum prețurile la producția de gaze naturale au scăzut la minime istorice pe piețele din regiune. Conectate la diferite surse de aprovizionare, aceste piețe beneficiază de un grad de lichiditate mult mai ridicat decât România. Mai mult, în ultimul an și jumătate, piața europeană s-a confruntat cu o ofertă în exces de gaze naturale, pe fondul intensificării importurilor de LNG (gaz natural lichefiat). Creșterea cantităților stocate în depozite din teama că tranzitul gazelor rusești prin Ucraina spre Europa ar fi putut să se sisteze de la 1 ianuarie 2020 și cererea scăzută pe fondul temperaturilor ridicate din această iarnă au generat și în România o ofertă crescută de gaze naturale. Tendința de preț descrescătoare a fost accentuată și de pandemia de coronavirus, care literalmente a oprit mare parte din producția industrială, a accelerat reducerea consumului și a generat un exces de ofertă. Tot acest context creează, însă, un cadru favorabil și pentru liberalizarea prețului la consumatorul casnic de gaze naturale, care de altfel este și prevăzut în OUG1/2020, care a abrogat nefasta OUG114/2018. Un preț scăzut la producție are șansele să se reflecte într-un preț scăzut în factura consumatorului grație contextului de piață, unul mult mai transparent decât cel fixat din pixul vechilor politicieni care controlează din umbră de ani de zile destinele sectorului energetic….. Astăzi, deși prețul la producție este la un minim istoric, facturile noastre încă nu s-au conformat acestui trend deoarece ANRE, instituție controlată politic până și în cele mai mici unghere, este cel care încă stabilește prețul final pe baza unei formule complicate și pe care nu o înțelege nimeni. Dacă în perioada următoare Guvernul va alege să nu liberalizeze prețul gazelor naturale și va aplica aceeași rețetă a prețului plafonat din motive preponderent electorale, există riscul să ne trezim cu un declin accentuat al producției interne. Acest lucru se va traduce în taxe mai puține la bugetul statului care se bazează într-o măsură considerabilă pe veniturile obținute din taxarea producției de gaze naturale și din dividendele încasate de la companiile din energie. Mai mult decât atât, pentru a avea încasări la buget, e nevoie ca industria să investească, ori în logica de plafonare a prețului, aceste investiții nu vor apărea nicicum. Astfel, nu ar fi exclus ca, după alegeri, să plouă cu noi taxe pentru a compensa aceste decizii populiste. Un mare semnal de alarmă este acela că producția de gaze naturale autohtonă a scăzut în primul trimestru al acestui an cu 4%, față de aceeași perioadă a anului 2019. Realitatea este că toate companiile strâng cureaua în această perioadă, iar menținerea unei piețe reglementate va face ca mult business să se închidă. Acest declin se va traduce și în pierderi de locuri de muncă într-un sector strategic al economiei care nu și-a oprit motoarele în timpul pandemiei de coronavirus…. România trece, astăzi, printr-un punct critic, iar restartul economiei trebuie concentrat inclusiv în jurul stimulării investițiilor private în sectorul energetic. Aceasta este rețeta pentru o recuperare sustenabilă după pandemia de coronavirus. Menținerea unui preț stabilit de politicieni, dictat de marota PSD și a clientelei sale de afaceri, cum că liberalizarea va crește accelerat prețurile, va avea efecte negative tot asupra consumatorului. Integral: http://www.contributors.ro
Sprijinul acordat de Banca Mondială ţărilor din Europa şi Asia Centrală depăşeşte suma de 1,4 miliarde USD Anna Bjerde, de naţionalitate suedeză, a devenit noul Vicepreşedinte al Băncii Mondiale pentru Europa şi Asia Centrală la data de 1 mai 2020. În această funcţie, doamna Bjerde va conduce activitatea strategică, analitică, operaţională şi de cercetare a Băncii Mondiale în această regiune, conform unui comunicat remis redacţiei noastre. Anna Bjerde preia această funcţie într-o perioadă extrem de dificilă pentru ţările care beneficiază de serviciile Băncii Mondiale. Pandemia de coronavirus a forţat multe ţări să depună eforturi uriaşe pentru combaterea efectelor grave asupra sănătăţii şi situaţiei socio-economice. Pe fondul incertitudinii continue, ultimul raport al Băncii Mondiale privind situaţia din Europa şi Asia Centrală (Europe and Central Asia Economic Update) sugerează o serie de scenarii negative pentru această regiune, inclusiv o recesiune majoră în 2020, cu o creştere economică negativă între −4,4 şi −2,8%…. Până în prezent, Banca Mondială a alocat peste 1,4 miliarde de dolari pentru a sprijini eforturile ţărilor din Europa şi Asia Centrală de combatere a efectelor pandemiei de COVID-19. Începând din data de 2 aprilie 2020, a fost aprobată alocarea a unei sume de aproximativ 490 milioane de dolari care va fi distribuită pentru noi programe de reacţie în situaţii de urgenţă. În plus, s-a decis realocarea a unei sume de aproximativ 925 milioane de dolari care va fi redistribuită din proiectele şi împrumuturile existente, dar şi din finanţări suplimentare, pentru sprijinirea ţărilor care depun eforturi de combatere a efectelor pandemiei de COVID-19. Această finanţare este destinată achiziţionării de echipamente medicale, inclusiv a kiturilor de testare şi a ventilatoarelor pulmonare, precum şi consolidării capacităţii sistemelor de sănătate, inclusiv pentru pregătirea personalului medical şi pentru sprijinirea măsurilor de protecţie socială puse în aplicare pentru a veni în sprijinul celor mai vulnerabile persoane afectate de COVID-19. Integral: https://www.bursa.ro
Politica în vremuri de coronavirus În vremuri de pandemie rezilienţa democratică este mai importantă ca oricând altcândva. Şi niciun virus, oricât de mortal ar fi, nu poate opri politica. Deşi se părea că politica ar fi îngheţat în vremea coronavirusului, situaţia nu era decât aparentă. De fapt, într-o astfel de perioadă politica devine nu doar mai vizibilă, ci îşi relevă rolul său esenţial: crearea condiţiilor pentru funcţionarea societăţii umane. În vremuri de epidemie, totul, de la decizia de a impune carantina ori de închide ţara după ţară, este politică. De aceea liderii cu intenţii autoritare încercă să profite de frica generată de epidemie şi să-şi desăvârşească controlul cvasi-absolut asupra societăşii. E ceea ce a făcut Viktor Orban: Covid-19 i-a dat ocazia să îşi desăvârşească planul privind preluarea controlului absolut asupra Ungariei. De fapt, democraţia iliberală, pe care o anunţa cu emfază la Băile Tuşnad în 2014, nu era doar un pas spre o autentică dictatură post-democratică. E o dovadă vie că politica nu îngheaţă în vremuri de pandemie, ci ia forme virale: nu mai e vorba despre politică în sensul organizării treburilor publice, nici despre o politică sanitară, ci despre politică în sensul său cel mai primar, de forţă brută, scăpată de sub orice control. De aceea, câtă vreme mai există un oarecare nivel de democraţie liberală, confruntările de idei şi viziuni devin mult mai importante acum decât în alte vremuri….. Neîncrederea în democratie a justificat impunerea unor măsuri nedemocratice: precum limitarea libertăţii de mişcare în numele apărării dreptului la viaţă. Tocmai de aceea exemple precum Suedia şi Olanda sunt importante pentru că dovedesc că democraţiile liberale autentice pot combate la fel de bine şi eficient o epidemie ca şi o dictatură. Autentica cultura politică democratică nu este nici anarhică, nici iresponsabilă. Dar cum se construieşte o asemenea cultură politică? Este ea expresia unui fond cultural protestant care valorizează responsabilitatea individuală în raport cu mântuirea sau a unei experienţe democratice lungi? Întrebarea de mai sus nu este retorică: de răspunsul la ea depinde consolidarea unei societăţi democratice. La noi, democraţia, în orice caz în sensul asumării responsabilităţii individuale, este în mare măsură desconsiderată. Aşa că s-au impus măsuri obligatorii şi punitive de limitarea a libertăţii de miţcare şi de întreprindere. Iar efectele perverse încep să se manifeste în cascadă. Pe de o parte, într-o societate anesteziată de frică şi rămasă în faţa ecranelor de tot felul, teoriile conspiraţiei prosperă. Căci oameni au nevoi de certitudini, iar dacă ştiinţa vulgarizată de mass media nu pare să ofere explicaţii convingătoare, în schimb “teoriile” conspiraţiei reuşesc cu prisosinţă. Pervertind forme de gândire raţională, “teoriile” conspiraţiei oferă certitudini într-o lume incertă. Folosind instrumentarul teoriilor ştiinţifice într-un sens neştiinţific, adică punând faptele – care în sine nu înseamnă nimic – într-o matrice explicativă, “teoriile” conspiraţiilor dau oamenilor şansa de a convieţui cu Răul…. Un alt efect pervers apare atunci când o bună parte a societăţii, şi nu cea mai liberală, sub influenţa, uneori indirectă şi aparent benignă a “teoriilor” conspiraţiilor, nu mai ia în considerare nici ştiinţa, dar nici politica guvernamentală. Astfel de grupuri sunt victime sigure alt liderilor autoritari. Şi nu trebuie să mergem în America lui Trump sau Brazilia lui Blosanaro ca să vedem efectele, ci să rămânem aici, în acea Transilvanie în care Viktor Orban şi nu Klaus Iohannis sau Ludovic Orban este reperul politic pentru o bună parte din vorbitorii de limbă maghiară. Am văzut deja efectele propagandei lui Orban odată cu criza de la Ditrău din ianuarie – februarie 2020. În fond, când vorbea despre legea Ţinutului Secuiesc probabil la asta se referea Klaus Iohannis când a spus, “Jo napot (buna ziua t.n.), Ciolacu! Oare ce v-a promis liderul de la Budapesta, Viktor Orban, în schimbul acestei înţelegeri?” La acel Viktor Orban faţă de ale cărui derapaje antidemocratice PSD-ul lui Liviu Dragnea nu a reacţionat, pe care UDMR-ul lui Kelemen Hunor nu-l critica se referea Klaus Iohannis. Integral: https://www.bursa.ro
Poliția, depășită de situație. Declarația lui Florin Piersic are 700 de pagini Blestemul a căzut pe capul agentului Nicolae Onuț de la secția 3 din Cluj. Din neatenție, sub stresul orelor suplimentare, agentul l-a oprit în trafic pe cunoscutul actor Florin Piersic și l-a întrebat dacă are declarații. Nu doar că actorul avea declarație, avea și detalii cu privire la declarația lui. „Deci mă duc până la Dorel, cum care Dorel mă, Dorel Vișan, îl știi, că am făcut scheciurile alea cu el, cu Ardelenii, eu eram ardelean și el era tot ardelean, pup-aț-aș chipiul mă, ți-am spus cum l-am întâlnit pe Dorel Vișan când filmam Dacii, deci eram eu, era Colea Răutu, mă, ăsta bărbat, fibră tot, eram cu aia mică, Florența, mare actriță, ți-o jur, și-o femeie, uiuiii, deci mă duc cu ăștia să radem niște răchie, că aveau răchie la filmările cu scena cu mâncarea, și acolo Dorel Vișan. Dorel Vișan era dac, mă, dac și beat muci peste răchie. Deci mă duc la Dorel Vișan, că-i bătrân, băi, premiu UNITER, cum am luat eu cu Marga Barbu, ți-am spus, stai să-ți zic…”, a fost declarația consemnată de polițist pe procesul verbal. Acesta a sunat la secție și a cerut cu șeful său, susținând că suspectul știe că Dorel Vișan a jucat unu polițist în Occident, și dacă știe filmul șeful de secție. Integral: https://www.timesnewroman.ro
17 Raspunsuri la Revista Presei – 5 mai. “O coardă prea întinsă – asta e România, azi.”
cedric05/05/2020 at 09:33
Zi importanta azi:
Cetatean05/05/2020 at 11:11
Victorie. Maxima.
Barengott05/05/2020 at 11:13
Azi e ziua in care se judeca la Curtea Europeana a UE plangerea doamnei Kovesi?
Sper ca fie un pumn in dinti pentru Dorneanu 😀
Chibit05/05/2020 at 11:14
Kovesi câștigă la CEDO .
@ Cetatean : va a rog frumos … un scurt comentariu .
Cetatean05/05/2020 at 11:26
_UIE, CCR!
mai scurt nu pot 🙂
desy.demeter05/05/2020 at 11:16
“Curtea Europeană a Drepturilor Omului (CEDO) i-a dat câștig de cauză Laurei Codruța Kovesi în procesul intentat după ce a fost revocată din funcție în 9 iulie 2018, prin decretul președintelui Klaus Iohannis în urma unei decizii a Curții Constituționale.
Joins to the merits the Government’s preliminary objection as to the non-exhaustion of domestic remedies, and dismisses it;
Declares the applicant’s complaints under Article 6 § 1 and Article 10 of the Convention admissible;
Holds that there is no need to examine the admissibility and merits of the complaint under Article 13 in conjunction with Articles 6 § 1 and 10 of the Convention.”
https://www.g4media.ro/document-kovesi-a-castigat-procesul-la-cedo-impotriva-statului-roman.html:
Intamplator05/05/2020 at 11:30
Excelent LCK!!!!un exemplu de cum nu trebuie sa acceptam sa fim călcați in picioare!
Motivarea are 62 pag….sa speram ca @cetatean ne o “traduce”/mulțumiri anticipat
mac gregor05/05/2020 at 11:33
Doua vorbe sa va spun:
VREAU SANCTIUNI
mac gregor05/05/2020 at 11:34
vreau sa primeasca suturi in cur, sa fie demisi, sa fie retrogradati
toti cei care au participat la cabala politica care a incalcat Constitutia.
mac gregor05/05/2020 at 11:36
Sunt super satul de “facem o mizerie, si daca nu ne-a iesit data asta, asta e, nu primim sanctiuni, mai incercam si data viitoare, poate ne iese”.
mac gregor05/05/2020 at 11:39
Asta a fost greseala cea mare a lui Basescu cand inamicii lui il atacau si nu erau sanctionati.
Pana la urma au ajuns sa fie prea multi.
mac gregor05/05/2020 at 11:41
Mar05/05/2020 at 11:48
Durere pentru săndeii….. Sunt unii de la CCR care ar trebui să-și depună mandatul, oare vor avea coloană vertebrală să o facă?
Din restul ”ligii” ar trebuie să plece, ex șefa SS și TU Dorel, care în continuare nu se dă plecat din învățământ. – CEDO a stabilit că fostei șefe a Direcției Naționale Anticorupție i-a fost încălcat dreptul de a merge în instanță pentru a se apăra, drept garantat de articolul 6 § 1 din Convenție.
Totodată, instanța europeană îi dă dreptate Laurei Codruța Kovesi în privința dreptului la liberă exprimare a opiniilor, pornind de la acuzația fostului ministru al Justiției Tudorel Toader care a notat în raportul care a stat la baza revocării că fosta șefă a DNA și-a încălcat atribuțiile făcând declarații presei.
https://www.g4media.ro/document-kovesi-a-castigat-procesul-la-cedo-impotriva-statului-roman.html
Mar05/05/2020 at 11:50
O poză cât 1000 de cuvinte! Comentariul spune tot. – “Nu am niciun sentiment, nici de bucurie, nici de nimic. Nu am de gând să fac niciun comentariu. Nu îmi permite statutul să dau declarații publice cu privire la o decizie a uneia din cele 3 mari instanțe. Vă dați seama că nu pot comenta asa ceva. (…) Se vor fac comentarii la adresa noastră, este evident, că de-aia este democrație”, a spus Dorneanu.
https://www.hotnews.ro/stiri-esential-23975825-valer-dorneanu-dupa-decizia-cedo-care-dat-castig-cauza-lui-kovesi-nu-niciun-sentiment-nici-bucurie-nici-nimic.htm
Intamplator05/05/2020 at 11:50
Valer Dorneanu “nu am nici un sentiment,nici de bucurie,nici de nimic”(sursa HN)
Cred și eu….asta și încă vreo câțiva de la CCR sunt la categoria “niculicea&co”
Mar05/05/2020 at 11:55
Când va primi și restul ”pumnilor în plină figură” poate că ne va onora cu o demisie. Să nu uităm că mai sunt în pregătire câteva decizii care-i vor spulbera.
Cetatean05/05/2020 at 11:58
postare 9, la cald
https://politeia.org.ro/editoriale/kovesi-versus-ccr-5-mai-ziua-procurorulu-roman-independent/64026/
« Kovesi versus CCR. 5 mai – ziua Procurorului Român
Revista Presei – 4 mai. “Lichidarea libertăţilor, invocând siguranţa epidemiologică, nu înseamnă decât un pas în direcţia extinderii sferei autocraţiei.” »

References: CSM 

CCR 
 CCR 
 CCR 
 CCR 
 CCR 
 CCR 
 articolul 6
 CCR